船口街道

船口街道係中國黑龍江哈爾濱松北區嘅街道，位於哈爾濱市區北部，喺松花江北岸。轄區面積8.12平方公里，人口約三萬兩百人。「船口」係當地地名，而佢隔籬嘅松浦個地名亦係同佢有關。

地理 
條街道嘅東面係東方紅村，條界去到松浦大道，南面係松花江嘅北岸，西面係濱洲鐵路，北面係中源大道。辦事處駐地喺松浦大道2221號。

史 
船口呢個地名，來自清道光三十年，呢度有戶馬姓人氏擺渡，而得名馬家船口。哈爾濱江北最早有渡船，係乾隆四十二年，船主係個站丁，叫于得花，後來有個闖關東嘅姓馬嘅人接手渡口，經營成馬家船口，而馬家嘅人祖籍喺天津衞八里臺子莊；後來因爲關內饑荒，關內嘅馬姓族人投靠呢度，將船口嘅事業做大，後來馬家船口成爲哈爾濱江北最大嘅碼頭。後來因爲招墾，咁啱船口出咗事故，雖然未死人，亦碰觸船家禁忌，於是經營咗四代人後，馬家放棄經營船口，去放墾之地開荒，而家船口主人嘅後代住喺馬船達屯呢條村，村名係漢滿合璧地名，意思係「馬船長」。

喺之後，船口嘅繁榮帶來咗街區嘅形成，松浦鎮因呢個船口而立鎮，地名亦從船口來，意思係「松花江嘅津渡」。因此喺1919年12月15號黑龍江省長訓令，設馬家船口市政局，屬呼蘭縣；遞年1月31號改成松北市政局，1925年又改做松浦市政局。詳細歷史可睇《松浦街道》。

1956年3月，松浦區劃分下級政區，船口街道成立。1958年10月22號松浦區併入濱江區，11月濱江解散，後來呢笪地方入咗道外區。1979年11月道外區取消人民公社體制，設立船口街道。1985年6月松浦由鄉升爲鎮，同時船口併入到松浦。

自此呢笪地一直係松浦一部分。直到2017年3月，船口先至重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。

政區 
船口轄3個社區、3條村：
社區：觀江國際、船口、廣信新城
村：太陽昇、東明、燈塔

攷 

類:哈爾濱政區